Կոֆեինն ազդում է նաեվ մարդու վեգետատիվ համակարգի վրա. արդյունքում սրտի բաբախումների ուժգնությունն ու հաճախականությունը մեծանում են, ստամոքսահյութի արտադրությունն ավելանում է, շատանում է քրտնարտադրությունը, բարձրանում է մարմնի ջերմաստիճանը եվ այլն: Ի տարբերություն տարածված կարծիքի՝ կոֆեինի ազդեցությամբ զարկերակային ճնշման բարձրացում սովորաբար չի նկատվում, քանի որ անոթասեղմիչ գործոններից բացի այն նպաստում է նաեվ անոթների լայնացում առաջացնող գործոնների ակտիվությանը: Միեվնույն ժամանակ, կոֆեինն ունի զգալի միզամուղ հատկություն, որը նույնպես կասեցնում է զարկերակային ճնշման բարձրացումը: